നിര്ത്തിയിട്ട സ്കൂട്ടര് തീയിട്ട നിലയില് വടക്കഞ്ചേരി: ടൗണില് കിഴക്കഞ്ചേരി റോഡില് ചെട്ടിത്തറ മണ്ണാത്തറയില് സ്കൂട്ടര് കത്തിച്ച നിലയില് കണ്ടെത്തി. മണ്ണാത്തറ ശിവകുമാറിന്റെ ഹോണ്ട സ്കൂട്ടറാണ് കത്തി നശിച്ചത്.വ്യാഴാഴ്ച അര്ധരാത്രിയോടെയാണ് സംഭവം. വീടിനു മുന്നിലെ വഴിയിലാണ് വണ്ടി വെച്ചിരുന്നത്. സമീപ വീട്ടുക്കാരാണ് സ്കൂട്ടര് കത്തുന്ന വിവരം ശിവകുമാറിന്റെ വീട്ടുക്കാരെ അറിയിച്ചത്. വീട്ടുക്കാരും അയല്വാസികളും ചേര്ന്ന് തീയണച്ചെങ്കിലും പൂര്ണ്ണമായും കത്തിയമര്ന്നു. കഴിഞ്ഞ ശനിയാഴ്ച ദേശീയപാത എരേശന് കുളത്ത് വെച്ച് നിയന്ത്രണം വിട്ട് സ്കൂട്ടര് മറിഞ്ഞ് ശിവകുമാറിന് പരിക്കേറ്റിരുന്നു. പോലീസ് കസ്റ്റഡിയിലായിരുന്ന സ്കൂട്ടര് വ്യാഴാഴ്ചയാണ് ശിവകുമാറിന്റെ ബന്ധു വീട്ടില് കൊണ്ടുവന്ന് വെച്ചത്. സ്ഥലബ്രോക്കറായ ശിവകുമാറിന്റെ ബിസിനസുമായി ഇതിന് ബന്ധമുണ്ടോ എന്നും പോലീസ് അന്വേഷിക്കുന്നുണ്ട്.